Komission asetus (ETY) N:o 967/91, annettu 19 päivänä huhtikuuta 1991, tiettyjen Euroopan maatalouden ohjaus- ja tukirahaston tukiosastosta maksettavien menojen valvonnan tehostamisesta annetun neuvoston asetuksen (ETY) N:o 307/91 soveltamista koskevista yksityiskohtaisista säännöistä



Virallinen lehti nro L 100 , 20/04/1991 s. 0018 - 0022

Suomenk. erityispainos Alue 3 Nide 37 s. 0083

Ruotsink. erityispainos Alue 3 Nide 37 s. 0083



KOMISSION ASETUS (ETY) N:o 967/91, annettu 19 päivänä huhtikuuta 1991, tiettyjen Euroopan maatalouden ohjaus- ja tukirahaston tukiosastosta maksettavien menojen valvonnan tehostamisesta annetun neuvoston asetuksen (ETY) N:o 307/91 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston tiettyjen Euroopan maatalouden ohjaus- ja tukirahaston tukiosastosta maksettavien menojen valvonnan tiukentamisesta 4 päivänä helmikuuta 1991 annetun asetuksen (ETY) N:o 307/91(1), ja erityisesti sen 7 artiklan, sekä katsoo, että: asetuksessa (ETY) N:o 307/91 on säädetty erityisesti yhteisön osallistumisesta tiettyjen sellaisten jäsenvaltioiden maksamien menojen rahoitukseen, jotka liittyvät lisähenkilöstön palkkaukseen, sekä sellaisten yksiköiden henkilöstön koulutukseen, tiedotukseen ja varustamiseen, jota tiukentamistoimenpiteet koskevat; soveltamista koskevien yksityiskohtaisten sääntöjen osalta on aiheellista täsmentää tietyt menot, joihin saatetaan antaa yhteisörahoitusta, jotta taattaisiin järjestelmän soveltaminen yhdenmukaisella tavalla, on aiheellista vahvistaa koko yhteisön osalta kiinteät määrät, jotka vastaavat palkkamenoja, yhteisö voi osallistua myös jäsenvaltioiden hyväksytyille valvontayhtiöille ja laboratorioille uskottuihin valvontatehtäviin liittyviin menoihin; näin ollen on aiheellista täsmentää sekä yhtiöiden ja laboratorioiden hyväksymiseen sovellettavat säännöt että menot, jotka ovat omiaan yhteisörahoituksesta hyötyvien menoihin hyväksyttäviksi, on tärkeä täsmentää valvontalaitoksiin, joita jäsenvaltioilla on toimivalta perustaa, sovellettavat säännöt, komissio jakaa kunakin vuonna yhteisön osuuden määrän niiden jäsenvaltioiden kesken, jotka ovat sitä hakeneet; on aiheellista täsmentää hakemuksen laatimista ja toimittamista koskevat ehdot, on aiheellista täsmentää sen kertomuksen sisältö, joka jäsenvaltioiden on toimitettava ja jonka perusteella komissio arvioi kunakin vuonna tiukentamistoimien tulokset, tässä asetuksessa säädetyt toimenpiteet ovat rahastokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 307/91 4 artiklassa tarkoitettuja palkkoja ja matkakuluja vastaavaksi kiinteäksi määräksi vahvistetaan 28 500 ecua henkilöä ja vuotta kohden. 2. Asetuksen (ETY) N:o 307/91 5 artiklan mukaisilla atk- ja toimistovarusteilla tarkoitetaan kaikkia atk-varusteita, mukaan lukien materiaalitoiminnot, tiedonvälitykseen liittyvät välineet kuten puhelimet, telekopiolaitteet, teleks sekä näiden laitteiden asentamiskustannukset, lukuun ottamatta tavanomaisia toimistovarusteita. 3. Asetuksen (ETY) N:o 307/91 5 artiklan mukaisilla kulkuvälineillä tarkoitetaan henkilökuljetukseen osoitettua ja välittömästi tarkastusten suorittamiseksi käytettyjä kulkuneuvoja. 2 artikla Asetuksen (ETY) N:o 307/91 1 artiklan 1 kohdan toisessa luetelmakohdassa ja 2 artiklan 1 kohdan toisessa luetelmakohdassa tarkoitetut koulutuksesta ja tiedotuksesta aiheutuvat kulut käsittävät kaikki tosiasialliset menot, jotka aiheutuvat kestoltaan vähintään päivän mittaisten koulutuskurssien ja seminaarien järjestämisestä, mukaan lukien koulutustoimista vastaavien henkilöiden palkkiot, niihin osallistuvien henkilöstön jäsenten matkakulut ja heidän käyttöönsä annetun oheismateriaalin sekä erityistietojen julkaisukulut. 3 artikla 1. Jäsenvaltioiden on ennen kunkin vuoden tammikuun 31 päivää annettava komissiolle tieto aikeistaan turvautua tai olla turvautumatta asetuksen (ETY) N:o 307/91 1 ja 2 artiklassa säädettyyn yhteisörahoitukseen, ja toimitettava sille tiedoksi yksityiskohtaiset arvionsa kyseessä olevan kalenterivuoden menoista sekä mainitun asetuksen 6 artiklan mukaisesti ennen maaliskuun 31 päivää ennakoiden maksua koskeva pyyntö. Ensimmäisenä soveltamisvuotena jäsenvaltioiden on tehtävä kyseiset tiedonannot ennen 30 päivää kesäkuuta 1991. Arviot laaditaan liitteessä olevan taulukon mukaisesti. 2. Komissio tutkii kolmen kuukauden kuluessa 1 kohdassa tarkoitettujen arvioiden vastaanottamisesta ilmoituksen ja maksaa jäsenvaltiolle ennakon, joka vähennetään yhteisön lopullisesta rahoitusosuudesta, toimitettujen tietojen perusteella. Komissio ilmoittaa tarvittaessa menot, joille ei voida antaa yhteisörahoitusta, jäsenvaltioille, joita asia koskee. 3. Jäsenvaltiot esittävät viimeistään kunkin vuoden toukokuun 15 päivänä komissiolle tilityksen edeltävänä vuonna maksetuista menoista. Tilitys laaditaan liitteessä olevan taulukon mukaisesti. 4. Komissio tekee asetuksen (ETY) N:o 307/91 6 artiklan mukaisesti kuuden kuukauden kuluessa menoja koskevan tilityksen vastaanottamisesta päätöksen määrästä, joka vastaa menoja, jotka yhteisö ottaa vastattavakseen. Määrä maksetaan jäsenvaltiolle siten, että 2 kohdassa tarkoitettu ennakko vähennetään siitä. 5. Mikäli 2 kohdan mukaisesti maksettu ennakko on suurempi kuin niiden maksettujen menojen määrä, joista yhteisö vastaa, jäsenvaltion liikaa saama määrä maksetaan takaisin, joko vähentämällä seuraavan vuoden osalta maksetusta ennakosta tai maksamalla takaisin. 6. Kun jäsenvaltio on nimenomaisesti antanut komissiolle 1 kohdan mukaisesti tiedon aikomuksestaan olla turvautumatta yhteisörahoitukseen, komissio jakaa käyttämättömät määrät asetuksen (ETY) N:o 307/91 1 artiklan 1 kohdan ja 2 artiklan 1 kohdan mukaisesti niiden jäsenvaltioiden kesken, jotka ovat ilmoittaneet aikomuksestaan turvautua yhteisörahoitukseen. 4 artikla 1. Jäsenvaltioiden on säilytettävä vähintään kolme vuotta kyseessä olevan varainhoitovuoden jälkeen kaikki maksamista koskevat asiakirjat sekä kaikki asetuksen (ETY) N:o 307/91 1 ja 2 artiklan mukaisesti maksettuihin menoihin liittyvät perusteena olevat asiakirjat. 2. Komission henkilöstöön kuuluvilla on pääsy 1 kohdassa tarkoitettuihin asiakirjoihin ja perusteena oleviin asiakirjoihin. 5 artikla 1. Jäsenvaltioiden on asetuksen (ETY) N:o 307/91 1 artiklassa tarkoitettua yhtiöiden ja laboratorioiden hyväksymistä varten varmistauduttava siitä, että mainitun artiklan 3 kohdassa lueteltuja periaatteita noudatetaan. Niiden on erityisesti tarkastettava, että kyseessä olevalla valvontayhtiöillä ja laboratorioilla on vähintään viiden vuoden kokemus kyseessä olevilla toiminnan aloilla ja henkilöstön, varusteiden ja laitteistojen osalta toimintaedellytykset, jotka ovat tarpeen sellaisten erityisten valvontatehtävien suorittamiseksi, jotka niille saatetaan uskoa. Hyväksytyn valvontayhtiön ja laboratorion on annettava sitoumuksen siitä, että ne suostuvat kaikkiin jäsenvaltion toimivaltaisten viranomaisten tarkastuksiin. Hyväksyminen peruutetaan, mikäli jokin hyväksymisedellytyksistä ei enää täyty, erityisesti, mikäli on saatu tiedot, joiden perusteella on mahdollista vahvistaa, että asetuksen (ETY) N:o 307/91 1 artiklan 3 kohdassa tarkoitettu eturistiriita on olemassa. Kun hyväksyminen perutaan, uutta hyväksymistä ei voida antaa luonnolliselle tai oikeushenkilölle, jota asia koskee, ennen kuin edellytykseen täytetään uudelleen. Jäsenvaltioiden on toimitettava komissiolle tieto sellaisten yhtiöiden ja laboratorioiden nimestä ja luonteesta, jotka ovat saaneet hyväksynnän; niiden on toimitettava tieto myös sellaisten yritysten toiminimestä, joiden osalta on päätetty hyväksymisen peruuttamisesta sekä kyseisen päätöksen perustelu. 2. Hyväksytyt yhtiöt ja laboratoriot laskuttavat yksityiskohtaisesti asetuksen (ETY) N:o 307/91 1 artiklan 1 kohdassa tarkoitetut kustannukset, jotka aiheutuvat hyväksytyille yhtiöille ja/tai laboratorioille uskotuista tarkastuksista ja/tai analyyseistä. Jäsenvaltioiden on tarvittaessa tarkastettava kyselyin kyseisten kustannusten perusteet. 6 artikla 1. Jäsenvaltiot voivat asetuksen (ETY) N:o 307/91 2 artiklan 1 kohdan mukaisesti perustaa laitoksen, jonka tehtävänä on yhden tai useamman 2 kohdassa tarkoitetun toimenpiteen valvonta sekä näihin toimenpiteisiin vaikuttavien vilpillisten menettelyjen ja sääntöjenvastaisuuksien tutkiminen ja näihin liittyvät jatkotoimenpiteet. Laitoksen perustamisesta on tehtävä komissiolle erityinen tiedonanto. Yhdessä tiedonannon kanssa toimitetaan toimintaohjelma ja laitokselle uskottuja tehtäviä koskeva alustava talousarvio koko soveltamisajanjaksolle. Komissio esittää jäsenvaltiolle mahdolliset huomionsa tiedonannon vastaanottamista seuraavana kuukautena. 2. Jäsenvaltion on annettava laitokselle 1 kohdassa tarkoitettujen tehtävien suorittamiseksi tarpeellinen toimivalta. Laitos koostuu henkilöstöstä, jonka määrä ja koulutus on sen tehtävien suorittamisen kannalta tarkoituksenmukainen. 3. Laitoksen menoista tehdään arviot ja ilmoitukset, jotka toimitetaan vuosittain tiedoksi komissiolle 3 artiklassa tarkoitettujen edellytysten mukaisesti. Ne otetaan vastattaviksi mainitussa artiklassa tarkoitetuin ehdoin. 7 artikla Jäsenvaltioiden, joita asia koskee, on asetuksen (ETY) N:o 307/91 9 artiklan mukaisesti toimitettava ennen kunkin vuoden kesäkuun 30 päivää komissiolle kertomus tämän asetuksen soveltamisesta edellisenä vuotena. Kertomuksessa kuvataan alat, joilla tiukentamistoimet on aloitettu sekä kyseessä olevana jaksona aloitettuja tai toteutettuja toimia koskevat yksityiskohtaiset säännöt. Kertomuksessa selvitetään jo saadut tulokset ja erityisesti tehtyjen lisätarkastusten määrä ja havaittujen vilpillisten menettelyjen ja sääntöjenvastaisuuksien määrä täsmentäen tapauksesta riippuen kyseessä oleva ala, toimenpide tai toimen laatu. Kertomuksen laatiminen ei vaikuta neuvoston 4 päivänä maaliskuuta annetun asetuksen (ETY) N:o 595/91(2) 3 artiklan soveltamiseen. 8 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä huhtikuuta 1991. Komission puolesta Ray MAC SHARRY Komission jäsen (1) EYVL N:o L 37, 9.2.1991, s. 5 (2) EYVL N:o L 67, 14.3.1991, s. 11 LIITE VUOSITTAINEN ARVIO/ILMOITUS(1) ASETUKSEEN (ETY) N:o 307/91 PERUSTUVAAN TOIMINNAN TOTEUTTAMISEEN TARPEELLISISTA MENOISTA >VIITTAUS KAAVIOON> >VIITTAUS KAAVIOON> (1) Yliviivatkaa tarpeeton maininta.